 Wariye ka tirsan Wargeyska Foore oo u kuur galay goobaha Bulshadu ku kulanto ee Magaalooyinka Burco, Caynaba, Laascaanood, Ceerigaabo, Ceel-afweyn, Gar-adag iyo deegaamada Goboladaasi hoos yimaad ayaa muujiyey sida taageerayaashii Garabka Is-bahaysiga KULMIYE iyo Xisbiga WADDANI ee deegaamadaasi ugu farxeen goaankaasi labada dhinac ku midoobeen oo ay ku tilmaameen mid jidka u xaaadhaya is baddal siyaasadeed oo mug leh oo qaranka ka dhaca kaasi oo ay umadda Somaliland baahi weyn u qabto iyada oo hadal haynta ugu badani ahayd mansabka cusub ee Siyaasi Xirsi Cali Xaaji Xasan ka qaban doono xisbigaasi WADDANI oo ah Hogaamiyaha xisbiga iyaga oo sidoo kale si weyn u soo dhaweeyey goaanka hogaanka xisbiga WADDANI ku qaateen in guddoomiye Cirro xilka Guddoomiyenimo ee xisbigaasi ku wareejin doono Xildhibaan Cabdiqaadir Xaaji Ismaaciil Jirde oo ah rug caddaa ku suntan dib u dhiskii qaranka Somaliland. 